《送刘郎中知广德军》
宋代·梅尧臣

昔在少年时，辛勤事诸父。
诸父为桃州，物宜皆可数。
事君勤职贡，采茗先谷雨。
劭农井田桑，科薅重锄斧。
城西大灵祠，措意初似禹。
将通吴境河，身自同豕伍。
期妇来饷时，坛上必鸣鼓。
一为乌所误，愧恨去不睹。
至今存遗堤，五丈立坚土。
正如开轘辕，黄熊惭启姥。
功利欲及民，血食宜簋簠。
祠後有高山，山头多栋宇。
此实诸父为，禾麻可就俯。
岁登有乐事，或亦作歌舞。
赋诗当清明，解禊思洛浦。
其言在黑石，往往被乐府。
于今三十年，追想渐成古。
公将乘朱轮，去问民疾苦。
治术自有具，薄言无所补。
缺将陈迹书，又且剧莽卤。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。